C 45/30
SL
Uradni list Evropske unije
6.2.2023
Tožbeni razlogi in bistvene trditve Tožeča stranka v podporo tožbi navaja štiri tožbene razloge, ki so v bistvu enaki ali podobni kot tožbeni razlogi, navajani v zadevi T-555/22, Francija/Komisija.
Tožba, vložena 16. decembra 2022 – PB/SRB (Zadeva T-789/22) (2023/C 45/39) Jezik postopka: francoščina Stranki Tožeča stranka: PB (zastopnik: N. de Montigny, odvetnik) Tožena stranka: Enotni odbor za reševanje (EOR)
Predlogi Tožeča stranka Splošnemu sodišču predlaga, naj: — odločbo z dne 15. februarja 2022 razglasi za nično; — po potrebi razglasi za nično odločbo o zavrnitvi njene pritožbe z dne 6. septembra 2022; — toženi stranki naloži, naj tožeči stranki plača odškodnino v višini 50 000 EUR zaradi škode, ki ji je nastala s kršitvijo pravice do izjave in pravice do obrambe; — toženi stranki naloži plačilo stroškov.
Tožbeni razlogi in bistvene trditve Tožeča stranka v utemeljitev tožbe zoper odločbo Enotnega odbora za reševanje (EOR), s katero je bila zavrnjena njena prošnja za pomoč, navaja tri razloge. 1.
Prvi tožbeni razlog: kršitev pravice do obrambe tožeče stranke in procesne napake.
V okviru prvega dela tožeča stranka očita kršitev načela preglednosti, nezmožnost zaupanja v neodvisnost organa, pooblaščenega za sklepanje pogodb o zaposlitvi (v nadaljevanju: OPSP) ter zavrnitev dostopa do informacij in bistvenih elementov spisa.
V okviru drugega dela tožeča stranka očita kršitev načela zaupnosti pri obravnavi njene prošnje za pomoč, neobstoj spoštovanja postopkovnih jamstev, neobstoj izvedbe pravičnega in objektivnega postopka ter nazadnje kršitev členov 4.2 in 4.3 splošnih izvedbenih določb za preprečevanje nadlegovanja.
V okviru tretjega dela tožeča stranka očita neobstoj objektivne in subjektivne nepristranskosti ter obstoj nasprotij interesov, ki je vplival na preučitev njene prošnje za pomoč.
V okviru četrtega dela tožeča stranka očita kršitev dejanske možnosti podati izjavo s strani OPSP. 2.
Drugi tožbeni razlog: kršitev člena 24 Kadrovskih predpisov za uradnike Evropske unije (v nadaljevanju: Kadrovski predpisi), kršitev dolžnosti pomoči, skrbnega ravnanja in slabo upravljanje. 3.
Tretji tožbeni razlog: očitne napake pri presoji in kršitev člena 12a Kadrovskih predpisov.